О П Р Е Д Е Л Е Н И Е
гр. ЛЕВСКИ, _09.10._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _09.10._ 2008 г. в състав:
	                               Председател:    _СТОЙКА МАНОЛОВА_
			       Съдебни заседатели: 	Анка Грозданова
							         Еросалим Желязков	 				                                      			                                               
при участието на секретаря __ и прокурора __, като разгледа докладваното от съдия Манолова н.о.х дело № _20074410200223_ по описа  за _2007_ год., за да се произнесе, взе предвид следното:	
	Производството е по реда на чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1433/27.09.2007 г., с което на основание представен отчет за извършена правна помощ от адвокат С.Х. от АК гр. П. по отношение на Г.М. и И.И., и становище от адвокатския съвет, на адвоката е определено да се изплати възнаграждение в размер на 280 лв.
	С присъда №78/28.06.2007г., постановена по НДОХ № 20074410200223, по описа на РС Левски за 2007г.,  Г.М. е осъден на обществено порицание, а И.И. – на обществено порицание, за извършено престъпление по чл. 195 ал.1,т.3 във вр. с чл. 194, ал.1, във вр. с чл. 20, ал.2, във вр. с чл. 63 ал.1 т.3, във вр. с чл. 55 от НК и за двамата подсъдими.
Присъдата е влязла в сила на 13.07.2007 г.
Съдът е назначил на двамата подсъдими определения за служебен защитник от АК П. адв. С.Х.. 
Съгласно разпоредбите от Наредбата за заплащане на правната помощ, заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
Съобразно императивната разпоредба на чл. 189 ал.3 от НПК, когато подсъдимият бъде признат за виновен, съдът го осъжда да заплати разноските по делото, включително разноските за служебен защитник.
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимите да бъдат осъдени да заплатят в полза на НБПП гр.София сумата от 280 лева, представляваща възнаграждение за предоставената им правна помощ. 
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА Г.М. от гр. Л., *, с ЕГН * и И.И., от гр. Л., *, *, да заплатят на НАЦИОНАЛНО БЮРО ЗА ПРАВНА ПОМОЩ гр.София сумата от ДВЕСТА И ОСЕМДЕСЕТ ЛЕВА, представляваща възнаграждение за предоставената им правна помощ, определена с решение на НБПП гр.София, с № ПЛ – 1433/27.09. 2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до Г. М. и И. И..

ПРЕДСЕДАТЕЛ:	

СЪДЕБНИ ЗАСЕДАТЕЛИ: 1.

						     2.